User talk:Raghavkirti

श्राद्ध - पितृ ऋण से मुक्ति का सरल साधन - आचार्य राघवकीर्ति ( काकागुरू )

हिंदू मास गणना में अश्विन मास के कृष्ण पक्ष के दौरान सूर्य देवता पृथ्वी के अत्यधिक निकट रहते हैं,जिससे पितरों का प्रभाव पृथ्वी पर अधिक होता है,इसलिए इस पक्ष में पितरों के निमित्त कर्म ( दान-तर्पण-भोजन )किया जाना महत्वपूर्ण माना गया हैं, पूर्व पितृजनों कि पूजा,उनके प्रति नम्रता कृतज्ञता प्रकट करने एवं उन्हें श्रद्धांजलि प्रदान करने के साथ साथ उन सत्पुरुषों - गुरुजनॉ - पितरों के प्रति भी श्रद्धा और शिष्टाचार का पाठ इस पर्व पर दोहराते हैं जो जीवित हैं, इस तरह शिष्टाचार-श्रद्धा का पर्व हैं- श्राद्ध पक्ष

शास्त्रों में श्राद्ध की महिमा में कहा गया हैं-

श्राद्धम् भावस्य श्रद्धया: कृतज्ञत्वस्य च तथा

नूनमभिव्यक्तिरेव    कथ्यते   च       मनीषिभिः

अर्थात श्रद्धा भावना का प्रकटीकरण तथा कृतज्ञता की अभिव्यक्ति को ही विद्वान श्राद्ध कहते हैं,

बहुमान: सज्जनानाम् स्मृति स्तेषाम् च पावनी

परम्परा  पालनं च    श्राद्धं    भवति          वस्तुतः

अर्थात सज्जनों का सम्मान करना,उनकी पावन स्मृति रखना और परम्परा का पालन करना ही वास्तविक श्राद्ध होता हैं,

श्राद्धेन तुष्टा: पितरो मृताश्च जीवितास्तु वा

श्रद्धालोर्जायते भद्रं तेयच्छान्त्याशिषस्तदा

अर्थात श्राद्ध कर्म से मृत या जीवित पितृ-गण संतुष्ट होते हुए अपना आशीर्वाद देते हैं जिससे श्रद्धालु का कल्याण-मंगल होता हैं,

एवं विधानतः श्राद्धं कुर्यात स्वविभाचितम्

आब्रह्मस्तम्बपर्यन्तं जगत प्रीणाति मानवः

अर्थात जो श्रद्धालु विधिपूर्वक अपने पितरों के निमित्त श्राद्ध करता है,यथाशक्ति अन्न-वस्त्र दान करता है,वह ब्रह्मलोक से लेकर भू-लोक तक के सभी प्राणियों को संतुष्ट करता है,उसके पितृ प्रसन्न होते हैं और वह सुबह प्राप्त करता हैं-उसकी सभी इच्छाएं पूर्ण होती हैं,

सर्वप्रथम पूजा वेदी के पास ही एक चौकी पर यम देवता - पितृ देवता और पञ्चभूतों की स्थापना करें,एक नारियल पर लाल कपड़ा एवं कलावा आदि लपेटकर चौकी के मध्य में मुठ्टी भर चांवलों पर रखें,उसके पास मुठ्टी भर तिल पितरों के प्रतिक स्वरुप रखें, नारियल के दूसरी ओर   चांवलों को लाल,हरे,काले,सफ़ेद और पीले रंग कर पञ्च स्थानों पर पंचभूतों के प्रतीक स्वरुप में रखें-श्रीगणपति - गुरु - पितरों का स्मरण कर,प्रणाम कर  पूजन प्रारम्भ करे,

- दिनचर्या में समय का पालन एवं नियंत्रित कार्यक्रम रखना भी यम-पूजन का उद्देश्य है

ॐ यमाय नम :

गन्धाक्षत - पुष्पाणि समर्पयामी

ऐसा भाव करते हुए चन्दन (सफ़ेद)-अक्षत और पुष्प यम देवता के स्थान पर चढाएं,प्रणाम करें और मंगल की प्रार्थना करें

- जिन लोगों का हाथ हमारे शरीर - जीवन निर्माण में रहा,जिन जिन ने हमारे लिए त्याग किया-कष्ट उठाये,जो अपने ज्ञान-    धन-संस्कृति-वैभव-समृद्धि आदि की धरोहर हमें सौंप गए,उन सबके प्रति अपनी श्रद्धा,भक्ति भावना,कृतज्ञता प्रकट करने   के  लिए  पितृ पूजन किया जाता है

ॐ पितृभ्य: स्वधायीभ्य: स्वधा नम:, पितामहेभ्य: स्वधायीभ्य: स्वधा नम: , प्रपितामहेभ्य: स्वधायीभ्य: स्वधा नम: , अज्ञन्पितरोsमीमदन्त पितरोsती तृपन्त पितरः पितरः शुन्धध्वम्

यह मंत्र पढते हुए अपने पितरों को प्रणाम कर मंगल कि प्रार्थना करते हुए गंध ( सफ़ेद चन्दन )- अक्षत और सफ़ेद पुष्प अर्पित करे

- अब पञ्च देवता ( भूमि,अग्नि,वायु,आकाश और वरुण ) का स्मरण करते हुए उन्हें प्रणाम कर गंध-अक्षत-पुष्प अर्पित करे और मंगल की प्रार्थना करें

इसके पश्चात पितरों के प्रति अपनी श्रद्धा-कृतज्ञता प्रकट करने के लिए उसे श्रद्धांजलि अर्पित की जाती है,जलांजलि भेंट की जाती है,जलांजलि भेंट करने कि प्रक्रिया ही तर्पण कहलाती है

तर्पण (जलांजलि)   के सम्बन्ध में स्थानाभाव - समयाभाव को देखते हुए संक्षिप्त मार्गदर्शन दिया जा रहा है,साधारण गृहस्थ भी बताई हुई विधि अनुसार अपने अपने पितरों को तर्पण रूप में जलांजलि दे कर संतुष्ट कर उनके आशीर्वाद से सुख-समृद्धि प्राप्त कर सकता है ( विस्तृत प्रक्रिया कर्मकांडी वैदिक विद्वान से संपन्न करावें ) अथवा उचित मार्गदर्शन - कार्य के लिए लिखें- aacharya@mahavidya.org

तर्पण प्रारंभ करने से पूर्व दोनों हाथों की अनामिका अँगुलियों में पवित्री धारण की जाये,पवित्री कुशाओं में गांठ लगाकर इस प्रकार छल्ले (अंगूठी) की तरह बनाई जाती है,जिसमेंकुषाओं के दोनों सिरे मूल एवं अग्र भाग अलग अलग निकलें हुए रहें ,

पवित्री धारण करने के पश्चात एक बड़े पात्र में जल-चांवल-जौ-तिल-दूध-सफ़ेद पुष्प रखें और सामने एक बड़ी थाली ( परात ) रखें, जो श्रद्धालु यज्ञोपवीत ( जनेऊ ) धारण नहीं करते उन्हें तर्पण करते समय जनेऊ  धारण जरुर करना चाहिए,अब छ: चरणों में तर्पण प्रक्रिया का प्रारंभ करे

1- देव तर्पण

विशेष- देव तर्पण करते समय कुशों के अग्र भाग से जल अर्पण किया जाता है,पूर्व कि ओर मुंह कर बैठे,जनेऊ कि स्थिति सामान्य अर्थात जनेऊ बांये कंधे पर रहे ( तर्पण करने को तैयार इस अवस्था स्थिति को देव तीर्थ कहा जाता है ) बड़े पात्र से अंजुली में जल भर कर  कुशा से सामने कि  ओर  निम्न मंत्र पढते हुए सामने रखे पात्र ( परात )में 29 बार देवता को सामने से जलांजलि देते हुए उनके निमित्त तर्पण करे -  ॐ ब्रह्मा तृप्यताम्  2- ऋषि तर्पण

अब (देव तीर्थ अवस्था में ही) नौ बार ॐ नारद तृप्यताम् का उच्चारण करते हुए ऋषियों का स्मरण कर जलांजलि दें

3- दिव्य मनुष्य

दिव्य मनुष्यों का तर्पण करते समय उत्तर कि ओर मुहँ कर बैठे,जनेऊ को माला कि तरह कंठ ( गले ) में धारण करे,जलांजलि के समय दांये हाथ कि कनिष्ठिका उंगली के मूल में कुशा रख कर उसी के सहारे अर्थात कनिष्ठिका के मूल से ही जलांजलि दी  जाती है ( दिव्य मनुष्य के तर्पण के समय कि इस अवस्था -स्थिति को प्रजापत्य तीर्थ कहा जाता है )

निम्न मंत्र पढते हुए ऊपर दी गई विधि अनुसार सात दिव्य पुरुषों के लिए 14 बार जल दें-जलांजलि अर्पित करें-

ॐ सनकस्तृप्यताम्

4- दिव्य पितर

दिव्य पितर तर्पण के समय दक्षिण कि ओर मुहँ रखे ,जनेऊ कि स्थिति दायें कंधे पर हो,कुशाओं के मूल एवं अग्र भाग को संयुक्त करके तर्जनी और अंगुष्ठ के बीच से अंजुली से अंगुष्ठ के पास से जल दाहिनी ओर जलांजलि दें याने जल गिरावे, जलांजलि  की इस स्थिति को इस अवस्था को इस मुद्रा को पितृ तीर्थ कहा जाता है

जलांजलि देते समय पितृ तर्पण करते समय इस मंत्र का उच्चारण करे-अपने पितरों का स्मरण करें उनसे संतुष्ट हो आशीर्वाद देने कि प्रार्थना करते हुए सात पितरो को तीन तीन बार जलांजलि देते हुए इक्कीस बार जलांजलि दे तर्पण करे,

ॐ तस्मै स्वधा

5- यम तर्पण

दिव्य पितर कि अवस्था,स्थिति में  अर्थात पितृ तीर्थ कि अवस्था में प्रत्येक यम के लिए तीन तीन अंजुली  के मान से चौदह यम के लिए, 42 बार जलांजलि दें- तर्पण करें, इस क्रिया के दौरान निम्न मंत्र पढ़ें

ॐ यमाय नम:

6- पित् गण  तर्पण

दिव्य पितर कि अवस्था,स्थिति में  अर्थात पितृ तीर्थ कि अवस्था में ही अपने पितृ गण का नाम गौत्र आदि का उच्चारण करते हुए एक एक पिटर के निमित्त तीन तीन जलांजलि -तर्पण प्रयोग करें

अस्मत्पिता ( पिता का नाम ) अमुकसगोत्रों वसुरूपस्तृप्यताम् इदं सतिलं जलं तस्मै स्वधा नम:

अस्मत्पितामह: ( पितामह याने दादा का नाम ) अमुकसगोत्रों रूद्ररूपस्तृप्यताम् इदं सतिलं जलं तस्मै स्वधा नम:

अस्मप्रत्पितामह: ( प्रपितामह याने परदादा का नाम ) अमुकसगोत्रों आदित्यरूपस्तृप्यताम् इदं सतिलं जलं तस्मै स्वधा नम:

अस्मन्माता ( माता का नाम ) देवी अमुकसगोत्रों वसुरूपास्तृप्यताम् इदं सतिलं जलं तस्मै स्वधा नम:

अस्मन्मातातामही ( मातामही याने दादी का नाम ) अमुकसगोत्रों रूद्ररूपास्तृप्यताम् इदं सतिलं जलं तस्मै स्वधा नम

अस्मप्रन्मातातामही (प्रमातामही याने परदादी का नाम) अमुकसगोत्रों आदित्यरूपास्तृप्यताम् इदं सतिलं जलं तस्मै स्वधा नम:

( यदि सौतेली माता हो तो यह जलांजलि दें अन्यथा यह जलांजलि न दें )

अस्मन्माता ( माता का नाम ) देवी अमुकसगोत्रों वसुरूपास्तृप्यताम् इदं सतिलं जलं तस्मै स्वधा नम:

अंत में अन्यान्य पितृ गण के निमित्त तीन बार जलांजलि अर्पित करे,

अब सभी पितृ गण का पुण्य स्मरण करते हुए निम्न मंत्रो से प्रणाम करें-संतुष्ट हो आशीर्वाद देने की प्रार्थना करे,

ॐ नमो व: पितरो रसाय नमो व: पितर: शोषाय नमो व: पितरो जीवाय नमो व: पितर: स्वधायै नमो व: पितरो

घोराय नमो   व: पितरो मन्यवे नमो व: पितर: पितरो नमो वो गृहान्न पितरो दत्त सतो व: पितरो देष्मैतद्व: पितरो वास आधत्त

पितृ गण को दोनों हाथ जोड़ कर श्रद्धा भक्तिपूर्वक नमस्कार करने के बाद संसार के हितकर और प्रेरणादायी प्राणियों ( गाय-कुत्ता-कौवा-चींटी ) के लिए भोजन का अंश प्रदान कर उनके प्रति श्रद्धा और सम्मान प्रकट करें,अब खीरान्न - पूड़ी आदि भोजन पदार्थ पितरों के निमित्त ब्राह्मण / अतिथी को भेंट करें-भोजन करावे और दक्षिणा प्रदान कर आशीर्वाद ग्रहण करें-मंगल होगा

आचार्य राघवकीर्ति ( काकागुरू )

ज्योतिष-ध्यान-तंत्र

www.jyotishvastu.com

aacharya@mahavidya.org